./data/phi0474/phi002/phi0474.phi002.perseus-lat2.xml
Lucium Sullam doceantque eum qui vir Sex  Roscius fuerit, conquerantur de istorum scelere et iniuriis, orent ut et illius mortui famam et fili innocentis fortunas conservatas velit   atque ipsum decretum, quaeso, cognoscite   DECRETVM DECVRIONVM   legati in castra veniunt   intellegitur, iudices, id quod iam ante dixi, imprudente L Lucio Sulla scelera haec et flagitia fieri   nam statim Chrysogonus et ipse ad eos accedit et homines nobilis adlegat qui peterent ne ad Sullam adirent, et omnia Chrysogonum quae vellent esse facturum pollicerentur